Turbeta u Bosni i Hercegovini

**Turbeta u Bosni i Hercegovini** predstavljaju objekte memorijalne arhitekture Bosne i Hercegovine. Nakon osmanlijskih vremena, ostala su mnoga turbeta, kao obilježje na nečije djelo i postojanje. Neka su gradili pojedinci za sebe, neka nasljednici, a neka i poštovaoci pokojnika. Osim istorijskog imaju i religiozno značenje.

Postoje tri tipa:
* kupolasto zatvoreni, sa tlocrtom pravilnog ili skoro pravilnog osmougaonika.
* kupolasto otvoreni, koji u tlocrtu najčešće ima kvadrat. Otvoren je sa svih strana. Kupolu nose četiri ili osam stubova.
* obični, drvenasti tip

## Nacionalni spomenici
* Turbeta Sijerčić nalaze se u općini Novo Goražde
* Turbe - Mauzolej u Bihaću
* Halil-pašino turbe u Banjoj Luci
* Turbe Abdulah-paše Muhsinovića i Hafiza Ali Dželaludin-paše u Travniku
* Turbe Perišan Mustafa-paše u Travniku. Travnik je grad sa najvećim brojem turbeta u Bosni i Hercegovini. Dva navedena turbeta, pod nazivom *Turbeta pod lipom*, su nacionalni spomenik BiH.
* Turbe Semiz-ali paše u Prači

* Gazi Husrev-begovo turbe u Sarajevu
* Turbe sedam braće u Sarajevu
* Turbe u haremu Bijele džamije u Sarajevu
* Turbe uz Ali-pašinu džamiju u Sarajevu
* Turbe šejha Bistrigije u Sarajevu
* Turbe Malkoča i Skenderpašića, Kopčići, Bugojno
* Turbeta u Čajniču
* Turbeta na Alifakovcu u Sarajevu
* Turbeta u Kotor-Varoši

## Ostala turbeta
* Turbe Abdulvehab Ilhamije Žepka u Travniku
* Turbe Gazi Ibrahim-babe u Travniku
* Turbe Ismail-dede u Travniku
* Turbe travničkog muftije Mehmed efendije u Travniku
* Ferhad-pašino turbe u Banjoj Luci, sa desne strane istoimene dzamije. Sagrađeno još za Ferhad-Pašina života 1579, a u njemu je pokopano njegovo tijelo nakon ubistva u Budimu, i tijelo njegovog sina i unuka. Bilo je srušeno u ratu 1992-1995, i obnovljeno je 2014. zajedno sa džamijom.
* Alijino turbe u Trnovi kod Sanskog Mosta

## Srušena turbeta
* Turbe Hasana Defterdara, vakifa, u Banjoj Luci. Nalazilo se uz samu munaru Arnaudija džamije. Srušeno je kada i džamija, postavljanjem 300&nbsp;kg eksploziva.
* Turbe dvojice Ferhat-pašinih bajraktara, lijevo od Ferhadije takođe srušeno je. Turbe je bilo sa kamenom kupolom prekrivene olovom koji je sa skinut za vrijeme Prvog svjetskog rata, pa je stavljen lim. Nije bilo natpisa na ulazu.
* Turbe Safi-kadino u haremu Ferhadije, kao i šadrvan, srušeno je. Bilo je oktagona oblika, ozidano kamenom, ez natpisa na ulazu. Imalo je šatorasti krov na osam voda, i potječe iz kasnijeg perioda.
* Turbe Gazanfer-bega u Banjoj Luci također sravnjeno je sa zemljom.
* Turbe dvojice sinova Gazanfer-bega u Banja Luci je srušeno. Bilo je spojeno jednom kapijom sa očevim turbetom.
* Turbe Behram-efendije, i njegova džamije na Desnoj Novoseliji u Banja Luci, srušeni su, kao i "kuija" (ćelija ispod zemlje, jedinstven primjer na Balkanu).
* Turbe Mustajbašica u banjalučkom naselju Grab takodjer porušeno je.
* Postoje informacije da se i turbe Ali-paše Rizvanbegovića nalazilo pored Ferhadije.

## Reference

## Literatura
* Mehmed Mujezinović, "Kulturno naslijeđe", Sarajevo –Publishing, 3. izdanje, str. 61 – 65, 1998. -Islamska epigrafika Bosne i Hercegovine, knjiga 3
* Abdulah Talundžić, Mostar : Most - časopis za obrazovanje, nauku i kulturu, 193 (104 - nova serija), str. 72. Turbe i toranj crkve u Bihaću.